Diari Oficial de la Generalitat Valenciana


Sumari del DOGV 365, del 18-04-1986 (1986/806043)

DECRET 40/1986, de 21 de març, del Consell de la Generalitat Valenciana, sobre prestació i devolució de fiances en matèria de Joc.
----------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/03/21/40/dof/vci/html**

### Dades del document

Número de DOGV
:   365

Data del DOGV
:   18-04-1986

Secció del DOGV
:   DISPOSICIONS GENERALS

Número del document
:   1986/806043


Data del document
:   21-03-1986

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Anàlisi jurídica

Decret 40/1986, de 21 de març, del Consell de la Generalitat Valenciana, sobre prestació i devolució de fiances en matèria de joc.  
El Reial Decret 1038/1985, de 25 de maig, transferí a la Comunitat Valenciana funcions i serveis de l?Administració de l?Estat en matèria de Casinos, Jocs i Apostes.  
La Presidència de la Generalitat Valenciana per Decret 25/1985, de 25 de juliol, assignà a la Conselleria d'Economia i Hisenda les esmentades funcions i serveis, llevat de les atribucions que la legislació estatal reserva al Consell de Ministres, les quals seran exercides pel Consell.   
A fi de protegir, tutelar i defensor els interessos generals dels qui, independentment de les persones o Entitats titulars d'aquests serveis, fan ús d'aquests, especialment dels seus interessos econòmics, cal que les empreses constituesquen la garantia suficient per a cobrir les responsabilitats de caràcter econòmic en què aquestes poguessin incórrer, derivades directament de l'exercici de la seua activitat.   
En atenció d'aquests motius, segons que disposen els articles 17 i 66 de la Llei 5/1983, de 30 de desembre, de Govern Valencià, a proposta del Conseller d'Economia i Hisenda, i amb la deliberació prèvia del Consell de la Generalitat Valenciana en reunió del dia 21 de març de 1986,   
DECRETE:  
Article primer  
Prèviament a la sol·licitud del permís d'obertura d'una Sala de Bingo, els sol·licitants hauran de constituir una fiança la quantia de la qual serà de sis, cinc, quatre i tres milions de pessetes, segons que la categoria de les Sales siga especial, primera, segona i tercera, respectivament.   
Article tercer  
Prèviament a la concessió de l'autorització d'explotació de la màquina, les empreses operadores a què fa referència l'article 6 del Reial Decret 1794/1981, de 24 de juliol, hauran de constituir una fiança conforme ment a l'escala següent :   
Fins 10 màquines 600.000 pessetes  
De 11 a 25 » 1.500.000 »  
De 26 a 50 » 3.000.000 »  
De 51 a 100 » 5.500.000 »  
De 101 a 250 » 91.321.602 »  
De 251 a 500 » 44.599.056 »  
De 501 a 1000 » 62.645.409 »  
Més de 1.000 » 85.621.588 »  
Més 3.000.000 de pessetes per cada 100 màquines o fracció que supere les 1000.  
La fiança es podrà constituir mitjançant qualsevol de les formes admeses legalment, i caldrà formalitzar-la en les Tresoreries dels Serveis Territorials de la Conselleria d'Economia i Hisenda.   
La fiança es constituirà per l'Entitat titular de l'autorització o per l'empresa de serveis amb la qual s'hagués contractat la gestió.   
Article quart  
La fiança respondrà solidàriament del compliment de les obligacions de caràcter econòmic que nasquen amb motiu del funcionament de les Sales i explotació de les màquines recreatives o d'atzar.   
La fiança s'ha d'augmentar o minvar d'acord amb el canvi de categoria de la Sala o del nombre de màquines en explotació, tot havent de mantenir per la quantia màxima del seu import, segons les tarifes dels articles primer i segon d'aquest Decret, durant el temps de vigència de la respectiva autorització.   
Així mateix quan minve l'import de la fiança per respondre de qualsevol de les obligacions per les quals es constituí, haurà de ser reintegrada per l'empresa titular, en un termini de vuit dies i en la quantia necessària per a assolir el seu import total.   
L'incompliment d'aquesta obligació constituirà infracció molí greu a efectes de sanció.   
Article cinqué  
Esdevinguda la caducitat de l'autorització d'obertura de la Sala de Bingo o la cancel·lació de la inscripció de l'empresa operadora de màquines, hom sol·licitarà a la Comissió Tècnica del Joc la devolució de la fiança.   
La Comissió Tècnica del Joc disposarà la publicació de la sol·licitud en el Diari Oficial de la Generalitat Valenciana perquè, en el termini de dos mesos des de la seua publicació, qui hi tinga el dret puga embargar la fiança.   
Passat el termini sense cap reclamació, la Comissió Tècnica del Joc remetrà l'expedient a la Intervenció dels Serveis Territorials en la Tresoreria dels quals fou constituïda la fiança, a efectes de devolució.   
Produïda la caducitat o la cancel·lació, sense produir-se cap sol·licitud, prescriurà el dret a demanar la devolució, de conformitat amb la legislació vigent.   
DISPOSICIONS TRANSITORIES  
Primera  
Les Entitats titulars de les autoritzacions o, si fa al cas, les empreses de serveis que a l'entrada en vigor d'aquest Decret estiguessen explotant Sales de Bingo, hauran de presentar en el termini d'un mes, davant de la Comissió Tècnica del Joc, els resguards justificatius de la constitució de les fiances dipositades en la Caixa General de Dipòsits.   
Segona  
Les empreses operadores de màquines recreatives o d'atzar que ja tinguen màquines amb permís d'explotació o el tinguen sol·licitat a l'entrada en vigor d'aquest Decret, hauran de justificar en el termini de tres mesos, davant la Comissió Tècnica del Joc, la constitució de la fiança prevista en els articles segon i següents d'aquest Decret.   
L'incompliment d'aquesta obligació constituirà infracció molí greu als efectes del règim de sancions.   
DISPOSICIO FINAL  
Primera  
En allò no previst en aquest Decret s'aplicaran les disposicions generals de l'Administració de l'Estat.   
València, a 21 de març de 1986.   
El President de la Generalitat,  
JOAN LERMA I BLASCO  
El Conseller d?Economia i Hisenda,  
ANTONI BIRLANGA I CASANOVA


Còpia Permalink ELI